title: Ψηφιακή Εγκληματολογία σε Κυβερνοφυσικά Συστήματα
title: Digital Forensics in Cyber-physical Systems
titleType: AlternativeTitle
Creators: name: Ρουμπή, Χρυσούλα
name: Ντιντή, Ευτυχία
Publisher: name: Πανεπιστήμιο Δυτικής Αττικής
Year: 2024
Subjects: Ψηφιακή εγκληματολογία
Κυβερνοφυσικά συστήματα
Κυβερνοέγκλημα
Ευφυή συστήματα μεταφορών
Αυτόνομα οχήματα
Έξυπνα κτίρια
Έξυπνα δίκτυα ενέργειας
Ανάλυση δεδομένων
Μέθοδοι ψηφιακής εγκληματολογίας
Εργαλεία ψηφιακής εγκληματολογίας
Μηχανική μάθηση

description: Η ψηφιακή εγκληματολογία αποτελεί επιστήμη που έχει προκύψει από την εγκληματολογία των υπολογιστών, της οποίας ο ορισμός έχει επεκταθεί για να συμπεριλάβει την εγκληματολογία σε όλη την ψηφιακή τεχνολογία. Τα Κυβερνοφυσικά Συστήματα είναι συστήματα που επιτρέπουν την αλληλεπίδραση και τη σύνδεση μεταξύ του φυσικού και του ψηφιακού κόσμου. Με την ανάπτυξη τεχνολογιών, όπως οι συσκευές IoT, τα δίκτυα υπολογιστών και οι αποκεντρωμένες εφαρμογές, η έννοια των Κυβερνοφυσικών Συστημάτων εξελίσσεται συνεχώς και βρίσκει εφαρμογή σε όλο και περισσότερους τομείς της καθημερινότητας, από τη βιομηχανία 4ης γενιάς μέχρι τις μεταφορές, την ενέργεια, την υγεία και τις τηλεπικοινωνίες. Αυτή η εξέλιξη επιφέρει αλλαγές στην ψηφιακή εγκληματολογία, δημιουργώντας νέες προκλήσεις στον τομέα του ψηφιακού εγκλήματος. Λόγω της ιδιαίτερης φύσης των Κυβερνοφυσικών Συστημάτων, της ετερογένειας και του μεγέθους τους, η εφαρμογή της ψηφιακής εγκληματολογίας θεωρείται εξαιρετικά σημαντική, όπως και η χρήση τεχνικών ασφάλειας. Η συμβολή της είναι καθοριστική όχι μόνο για τη διερεύνηση ζητημάτων ασφάλειας που προκύπτουν, αλλά και για τη δημιουργία αμυντικών μηχανισμών που μπορούν να αποτρέψουν μελλοντικές επιθέσεις. Μέσα από εκτεταμένη ανάλυση επιστημονικών και ερευνητικών δημοσιεύσεων, τεχνικών και νομικών κειμένων και με βάση την παραδοχή ότι ο τομέας αυτός δεν έχει επαρκώς αναπτυχθεί στον χώρο των Κυβερνοφυσικών Συστημάτων, αναδεικνύονται οι πιο συνηθισμένοι κίνδυνοι και οι απειλές που εμφανίζονται σε αυτά τα συστήματα, καθώς και οι προσπάθειες που έχουν πραγματοποιηθεί από ερευνητικές ομάδες, παρέχοντας συνολική προσέγγιση στον τομέα του ψηφιακού εγκλήματος. Στις επόμενες σελίδες, θα γίνει ανάλυση του γενικού πλαισίου και των διαφορετικών ειδών Κυβερνοφυσικών Συστημάτων καθώς και των πεδίων εφαρμογής τους, με έμφαση στις ιδιαιτερότητες και τις απειλές που παρουσιάζονται σε καθένα από αυτά. Θα γίνει επίσης αναφορά στην ψηφιακή εγκληματολογία και στη γενικότερη σημασία της, ιδίως σε σχέση με τα Κυβερνοφυσικά Συστήματα. Aναγνωρίζοντας ότι οι επιστήμονες προσεγγίζουν το θέμα με ποικίλους τρόπους, διαπιστώνεται ότι ορισμένοι ορίζουν τρεις διαστάσεις — τεχνική, λειτουργική και νομική — ενώ άλλοι βασίζονται στον τομέα εφαρμογής τους. Επίσης, υπάρχουν προσεγγίσεις που εξετάζουν το θέμα με βάση τα υποσυστήματα ενός Κυβερνοφυσικού Συστήματος, ενώ άλλοι επικεντρώνονται στους τύπους πιθανών απειλών και επιθέσεων. Αναλύοντας τις τρεις αυτές διαστάσεις, η τεχνική και λειτουργική πλευρά του θέματος θα εξεταστεί πιο αναλυτικά, ενώ η νομική διάσταση θα αναφερθεί σε μικρότερο βαθμό. Στη συνέχεια, θα αναφερθούν διάφορες μέθοδοι ψηφιακής τομείς και υποσυστήματα των Κυβερνοφυσικών Συστημάτων, μέσω παραδειγμάτων επιθέσεων και περιπτώσεων χρήσης καθώς και τα εργαλεία ψηφιακής εγκληματολογίας. Φτάνοντας στο τέλος, θα παρουσιαστούν τα συμπεράσματα που προκύπτουν από την ανάλυση των δεδομένων και τα ευρήματα της έρευνας, μαζί με προτάσεις που θα μπορούσαν να συμβάλουν στη βελτίωση της μεθοδολογίας της ψηφιακής εγκληματολογίας τα επόμενα χρόνια.